

Előterjesztés Zalakaros Város Önkormányzata Képviselőtestületének 2021. október 28-án tartandó ülésére

Napirend címe: Vételi ajánlat elbírálása Zalakaros 1463/2 helyrajzi önkormányzati 
                           tulajdonú ingatlan tárgyában
                        
Az előterjesztést készítette: Bognár Ottó Péter településstratégiai, hatósági és közbiztonsági 
                                             referens


Tisztelt Képviselőtestület!

[bookmark: _Hlk65831475]Zalakaros Város Önkormányzatának tulajdonában lévő ingatlanok értékesítésére pályázati felhívás került kibocsátásra. A pályázati felhívás 2021. október 4. és 2021. október 15. között lett a hirdetőtáblára kifüggesztve, illetve a város honlapjára feltöltve. 

A pályázat benyújtására nyitva álló időben a meghirdetett ingatlanok közül 1 (egy) ingatlanra érkezett be 1 db ajánlat. 

[bookmark: _Hlk85189267][bookmark: _Hlk66800822]Az ajánlat benyújtója ECOELINE Zrt. (7754 Bóly, Hősök tere 8/C.), aki az ingatlanra bruttó 7.548.800, - Ft vételi ajánlatot nyújtott be.

Az ajánlat határidőben került megküldésre, az ajánlattevő az ajánlat benyújtására jogosult volt. Az ajánlat a pályázati felhívásnak megfelelően tartalmazta a kért dokumentumokat, az ajánlati biztosíték befizetésre került.

[bookmark: _Hlk85189429]Tekintettel arra, hogy a megajánlott vételár megegyezik a pályázati felhívásban megjelölt, a pályáztatás tárgyát képező ingatlan legalacsonyabb megállapított forgalmi értékénél, ezért javaslom a pályázat eredményessé nyilvánítását, és a Zalakaros, Hegyalja u. 105. szám alatti 1463/2 hrsz-ú ingatlan ECOELINE Zrt. (7754 Bóly, Hősök tere 8/C.) ajánlattevőnek történő eladását.

[bookmark: _Hlk66800878]Az ingatlanra vonatkozó adásvételi szerződés megkötése után, a földhivatali bejegyzés benyújtása előtt szükséges a Magyar Államot megkeresni annak érdekében, hogy a nemzeti vagyonról szóló 2011. évi CXCVI. törvényben leírt elővásárlási jogával kíván-e élni.

Határozati javaslat:

A Képviselőtestület:

1. A Zalakaros Város Önkormányzatának tulajdonában lévő önkormányzati telkek értékesítésére kiírt pályázati eljárást a Zalakaros, Hegyalja u. 105. szám alatti 1463/2 hrsz-ú ingatlan vonatkozásában eredményesnek nyilvánítja, és amennyiben a nemzeti vagyonról szóló 2011. évi CXCVI. törvényben meghatározott elővásárlási jogával a Magyar Állam nem kíván élni, úgy az ingatlant az ECOELINE Zrt. (7754 Bóly, Hősök tere 8/C.) ajánlattevőnek bruttó 7.548.800, - Ft vételárért értékesíti. 
2. Felkéri a Hivatalt, hogy az adásvételi szerződés elkészítése érdekében az ajánlattevőt keresse meg azzal, hogy a pályázati felhívásnak megfelelően az adásvételi szerződést készíttesse el.
3. Az adásvételi szerződést aláírására Zalakaros Város Polgármesterét felhatalmazza. 
4. Felkéri a Hivatalt, hogy az adásvételi szerződés aláírása után keresse meg a Magyar Államot annak érdekében, hogy a nemzeti vagyonról szóló 2011. évi CXCVI. törvényben leírt elővásárlási jogával kíván-e élni.
5. Amennyiben a Magyar Állam lemond elővásárlási jogáról, úgy a felkéri a Hivatalt, hogy a lemondó nyilatkozattal keresse meg az ajánlattevőket, illetve a képviseletükben eljáró ügyvédet, hogy a Földhivatali átvezetéshez szükséges intézkedéseket tegyék meg. 

Határidő:             2021. november 10. 
Felelős:               Novák Ferenc polgármester
Operatív felelős: Bognár Ottó Péter településstratégiai, hatósági és közbiztonsági referens
		     Dr. Szentgyörgyvölgyi Eszter, jegyző


Zalakaros 2021. október 14.


                                                                                                    Novák Ferenc
                                                                                                     polgármester



Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.

